Yadda za'a gabatar da jana'izar General Suleimani da Hajj Abu Mahdi a yau…. | Harkar Musulunci
Gida Labarai Yadda za’a gabatar da jana’izar General Suleimani da Hajj Abu Mahdi a...
Yadda za’a gabatar da jana’izar General Suleimani da Hajj Abu Mahdi a yau….
A yau din nan Asabar 4/1/2019, za a gabatar da jana’izar jikkunan shugabannin shahidai Major Janar Qassem Soleimani da kuma Hajj Abu Mahdi Al-Muhandis a kasar Iraqi tare da rukunin shugabanninsu.
Ga tsarin yanda jana’izar za ta kasance:
1. Samun albarka da ziyarar Imamai guda biyu da suke a Khazimiyya (Imam Khazem da Imam Jawad (AS) 8:00am.
2. Gabatar da Jana’izar ta musamman a gaban shuwagabanni, jami’an gwamnati, jakadun kasashe da kuma dakarun Sojoji, wanda za a gabatar a dandalin Al-Hassanein dake jadriyya, kan hanyar zuwa jami’ar Baghdad.
3. Daga nan za a nufi birnin Karbala Al-muqaddasa domin samun albarkar ziyarar Imam Hussaini (AS) da dan uwansa Abul Fadhlul Abbas, (Amincin Allah ya tabbata a gare su).
4. Daga nan za a nufu birnin Najaful Ashraf da tsarkakakkun jikkunan su domin su albarkantu da makotaka da Ameerul Mumineen (Aminci ya tabbata a gare shi.)
Ana kira ga dukkan mutanen Iraqi da su shiga cikin wannan ban kwana da wadan nan Mujahidai waɗanda su ne Jagororin nasara a kan yan ta’adda na ISIS (Daesh).
Ana fatan dandazon al’umma za su halarci wannan taro kafin karfe goma na safe don su iya shiga muhallin taron, saboda jami’an tsaro masu kula da wannan taron za su kulle dukkan hanyoyin da za su bi zuwa wurin jana’izar don tabbatar da tsaro a muhallin.
Baya labarinZiyarar ta’aziyyar Jagora zuwa ga iyalan General Suleimani cikin hotuna..
Gaba labarinAn shiga rana ta biyu ta bukin haihuwar Sheikh Abdullahin Gwandu…….